Ehdotus neuvoston päätökseksi asetuksen (ETY) N:o 2847/93 ja päätöksen 89/631/ETY muuttamisesta yhteisön kalastusalusten jatkuvaa paikantamista koskevien tiettyjen koehankkeiden toteuttamiseen liittyvän määräajan sekä yhteisön osallistumisen näiden koehankkeiden hyväksyttyjen kulujen rahoitukseen osalta



Virallinen lehti nro C 313 , 24/11/1995 s. 0006



Ehdotus neuvoston päätökseksi asetuksen (ETY) N:o 2847/93 ja päätöksen 89/631/ETY muuttamisesta yhteisön kalastusalusten jatkuvaa paikantamista koskevien tiettyjen koehankkeiden toteuttamiseen liittyvän määräajan sekä yhteisön osallistumisen näiden koehankkeiden hyväksyttyjen kulujen rahoitukseen osalta (95/C 313/03) KOM(95) 323 lopull. - 95/0176(CNS) (Komission esittämä 6 päivänä heinäkuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) 3 artiklan 2 kohdassa säädettyjen yhteisön kalastusalusten jatkuvaan paikantamisjärjestelmään maa- tai satelliittiasemasta käsin liittyvien koehankkeiden toteuttamisen viivästymisen vuoksi tietyt jäsenvaltiot ovat pyytäneet kyseisen ajanjakson jatkamista, näille jäsenvaltioille olisi myönnettävä lisäaikaa koehankkeidensa viimeistelyyn, jotta niitä voitaisiin käyttää täysin hyödyksi, tämän vuoksi olisi myös sitä päivää, jona neuvosto päättää asetuksen (ETY) N:o 2847/93 3 artiklan 1 kohdassa tarkoitetun jatkuvan paikantamisjärjestelmän soveltamisesta, muutettava myöhemmäksi, ja jotta kyseiset jäsenvaltiot voisivat mukauttaa koehankkeidensa täytäntöönpanoon hyväksyttyjen kulujen rahoitusohjelmaansa tämän myöhäisemmäksi muuttamisen mukaisesti, olisi mukautettava yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen 27 päivänä marraskuuta 1989 tehdyn neuvoston päätöksen 89/631/ETY (2), sellaisena kuin se on muutettuna päätöksellä 94/207/EY (3), 2 a artiklan 2 kohdassa määrättyä ajanjaksoa sekä määräaikaa, jona jäsenvaltioiden on toimitettava korvaushakemukset edellä mainittujen koehankkeiden soveltamiseksi, ON TEHNYT TÄMÄN PÄÄTÖKSEN: 1 artikla Muutetaan asetusta (ETY) N:o 2847/93 seuraavasti: 1. Korvataan 3 artiklan 1 kohdassa päivämäärä "1 päivänä tammikuuta 1996" päivämäärällä "1 päivänä heinäkuuta 1996". 2. Korvataan 3 artiklan 2 kohdassa päivämäärä "30 päivänä kesäkuuta 1995" päivämäärällä "31 päivänä joulukuuta 1995". 2 artikla Muutetaan päätöstä 89/631/ETY seuraavasti: 1. Korvataan 2 a artiklan 2 kohdassa päivämäärä "1 päivänä kesäkuuta 1995" päivämäärällä "31 päivänä joulukuuta 1995". 2. Korvataan liitteessä A olevassa 4 artiklassa päivämäärä "1 päivänä lokakuuta 1995" päivämäärällä "30 päivänä huhtikuuta 1996". 3 artikla Tämä päätös on osoitettu kaikille jäsenvaltioille. (1) EYVL N:o L 261, 20.10.1993, s. 1 (2) EYVL N:o L 364, 14.12.1989, s. 64 (3) EYVL N:o L 101, 20.4.1994, s. 9